משפחת בנאי

[שמאל|ממוזער|250px|כתובת מעל פתח חנות המשפחה ב[שוק מחנה יהודה ברחוב האגס 1, שהיה השראה לשירו של אהוד בנאי, "האגס 1"]]
שמאל|ממוזער|250px|הבית ברחוב האגס 1 בשוק מחנה יהודה בירושלים
**משפחת בנאי** היא משפחה ישראלית ענפה, שרבים מבניה ובנותיה ידועים בפועלם כאמנים בתחומי התיאטרון, הטלוויזיה, הקולנוע, המוזיקה והבידור.

מוצא המשפחה ביהדות פרס, מקהילת יהודי שיראז. ראשוני המשפחה עלו מהעיר שיראז שבפרס (איראן) ב והתיישבו בירושלים.

## הדורות שקדמו לאמנים
רחמים עלה יחד עם רעייתו רחל (כאנום) ושני ילדיו לירושלים משיראז שבאיראן בשנת 1880. תחילה התיישבו ברובע היהודי ולאחר מכן עברו לשכונת נחלאות. אנשי המשפחה עבדו כבנאים, העבודה המסורתית של המשפחה. אליהו יעקב נכדו של רחמים פתח עם הולדת בנו מאיר אליהו חנות ירקות בשוק מחנה יהודה ברחוב האגס (רחוב שנקרא לימים על שמו, רחוב אליהו יעקב בנאי). לפי יוסי בנאי, אליהו יעקב הוא שנטע את הכישרון האומנותי במשפחה.

בנו של אליהו יעקב, אבי המשפחה הוא מאיר אליהו בנא (בנאי), שהיה נשוי לדודניתו בכורה מלכה לבית שבתאי. לבני הזוג בנאי היו שמונה ילדים, מתוכם התפרסמו חמישה: יעקב, יצחק, יוסי, חיים וגברי (השלושה האחרים הם עליזה, שמואל ואברהם). הילדים למדו בבית ספר אליאנס, שפתח אותם להשכלה וליציאה מהדת. בכורה מלכה, האם, השפיעה רבות על יצירתו של בנה יוסי. מאיר בנאי קרוי על שם סבו מאיר אליהו.

## עץ משפחת בנאי

### [[יעקב בנאי]] וצאצאיו
(1919–1993. שחקן קולנוע ותיאטרון)
*מרים - אשתו של יעקב
** אלי (אליהו) - מורה לספרות בכפר הנוער בן שמן
****[[אהוד בנאי|אהוד]]** (נולד ב-1953) - זמר-יוצר
***אודליה עזאני-בנאי - אשתו של אהוד, רקדנית שמשתתפת בחלק משיריו
****לאהוד ואודליה שלוש בנות: מרים (שקרויה על שם אמו של אהוד), אילה וזוהר

### יצחק בנאי וצאצאיו
(1930–2022, היה שופט וסגן נשיא בית המשפט המחוזי בבאר שבע)
*שמחה - אשתו של יצחק, אשת חינוך; ניהלה את בית ספר תיכון מקיף ו' בבאר שבע, ולאחר מכן את מחלקת החינוך בעיריית באר שבע.
****[[מאיר בנאי|מאיר]]** (1961–2017) - זמר-יוצר ושחקן
***ענת פרי-בנאי - גרושתו של מאיר
****למאיר וענת שני ילדים: נועם (זמר ויוצר) ונגה
****[[אורנה בנאי|אורנה]]** (נולדה ב-1966) - שחקנית וקומיקאית ישראלית
***לאורנה שני ילדים: אמיר (האב אהרון ברנע) ומיקה (אימוץ)
****[[אביתר בנאי|אביתר]]** (נולד ב-1973) - זמר-יוצר, פזמונאי ומלחין
***רות (שרלוט) (גיורת דנית) - אשתו של אביתר
****לאביתר ורות חמישה ילדים: שמואל, מאיה, יעקב, דוד ויוסף-חיים
**אפרת - רקדנית ומורה לחינוך גופני

### אברהם בנאי וצאצאיו
(1927–1987, חבר ההגנה, נפצע פעמיים במלחמת העצמאות, עסק בהדרכת עולים חדשים ביישובי פרוזדור ירושלים)
* אביגיל לבית כהן - אשתו, מורה בבית ספר לבנים אליאנס בבית שמש
**שמואל - בנם הבכור, פרופסור לקרדיולוגיה, מנהל המערך הקרדיולוגי ומנהל היחידה לקרדיולוגיה התערבותית (צינתורים, קוצבי לב, אלקטרופיזיולוגיה) בבית החולים איכילוב.
**אייל - איש עסקים בארצות הברית, בעל עסקים נרחבים בתחום הביטחוני, חי בוושינגטון.
** תמר (טג'ר-בנאי) עורכת דין במקצועה, הייתה מנהלת בית הספר "הרטוב" ובית הספר "צורים" במועצה האזורית מטה יהודה. נפטרה באפריל 2022.

### [[יוסי בנאי]] וצאצאיו
(1932–2006. זמר, שחקן, פזמונאי, הומוריסטן, בדרן, קריין ובמאי תיאטרון; חתן פרס ישראל)
*אילנה - אשתו הראשונה של יוסי
****[[יובל בנאי|יובל]]** (נולד ב-1962) - זמר (סולן להקת משינה)
***אורלי זילברשץ (נולדה ב-1957) - אשתו הראשונה של יובל; שחקנית, בדרנית וזמרת
****ליובל ואורלי שלושה ילדים: **[[אלישע בנאי|אלישע]]** (נולד ב-1988); זמר, מוזיקאי ושחקן, עמליה וסופי
***עמליה רוזנבלום (נולדה ב-1974) - אשתו השנייה של יובל; פסיכולוגית, עיתונאית, תסריטאית וסופרת
****ליובל ועמליה ילד אחד: אהרון
*אביבה - אשתו השנייה של יוסי
**ליוסי ואביבה שני ילדים: דניאל ואריאל

### [[חיים בנאי]] וצאצאיו
(1937–2008. שחקן, שדר רדיו, בדרן ומספר סיפורים)
*ציפורה - אשתו הראשונה של חיים
**אודליה בנאי (נולדה ב-1961)
**אריק בנאי (נולד ב-1966)
*אביגיל - אשתו השנייה של חיים
**איתמר בנאי
**אמירה בנאי

### [[גברי בנאי]] וצאצאיו
(נולד ב-1939. זמר, בדרן ושחקן; חבר בשלישיית "הגשש החיוור" עמם זכה בפרס ישראל)
*אורנה שק-בנאי - אשתו הראשונה של גברי
****[[אורי בנאי|אורי]]** (נולד ב-1969) - שחקן וזמר
***לני שחף - גרושתו של אורי בנאי, שחקנית
****לאורי ולני שני ילדים: נינה ומיכאל
***ענת גופמן - אשתו השנייה של אורי בנאי
****לאורי וענת בן אחד: יונתן
*דפנה ביור לוי-בנאי - אשתו השנייה של גברי, עורכת ספרות ופעילה פוליטית
**לגברי ודפנה שני ילדים: **[[בעז בנאי|בעז]]** (נולד ב-1977. זמר) ויסמין

## קישורים חיצוניים

* 
* 
* 

## הערות שוליים

*
קטגוריה:משפחות בבידור
קטגוריה:משפחות יהודיות בארץ ישראל
קטגוריה:משפחות יהודיות
קטגוריה:שמות משפחה עבריים
קטגוריה:יהודים איראנים ופרסים
קטגוריה:מחנה יהודה
קטגוריה:ירושלים: אישים